NASTA PILDIRAAMAT
Tere!
Mida inimesed ja loomad vajavad iga päev?
Jah, me peame iga päev midagi sööma ja jooma.
Mida Pinni sööb?
Pinni armastab singilõike.
Ta sööb neid nii isukalt.
Suur singiviil läks väikesesse suhu ja juba see ongi alla neelatud.
Pinni oli ahne sööja.
Tänane lugu räägib ka üsna palju söögist ja joogist.
Mine pisut vett jooma.
Räägin Iisraeli rahvast, kes olid kõrberännakul,
teel Tõotatud maale, Iisraeli.
Siin on näha osa inimesi kõrbemaastikku uudistamas.
Kõrbes on mõned kohad, kus taimed kasvavad.
Kuidas sellist kohta nimetatakse?
See on oaas.
Oaasist võib leida isegi vett, kuid neid ei esine just väga sageli.
Iisraellaste kõrberännak oli kestnud juba pikka aega.
Kõik toiduvarud, joogikannud ja -lähkrid olid tühjaks saanud.
Inimestel tuli nälg ja janu.
Kõrbes peab hästi palju vett tarbima.
Nad läksid Moosese juurde ja hakkasid nurisema.
"Mooses, miks tõid meid siia kõrbe?
Meil on hirmus nälg ja janu.
Peame kohe vett juua saama.
Kuigi Egiptuses oli väga raske, oli meil vesi ja toit iga päev olemas.
Kas sa tõid meid siia kõrbe nälga ja janusse surema?"
Piibel räägib, et üheskoos mindi vett otsima.
Kolme päeva pärast leiti vett kohast nimega Maara.
Ei tea, kas see oli mingi tiik, allikas või oja,
kuid sealt leiti vett ning rahvas ruttas innukalt janu kustutama.
Esimesed, kes olid joonud, sülitasid vee õige pea suust välja.
See oli nii paha ja seda ei saanud juua.
See vesi on kõlbmatu, seda ei saa juua.
Inimesed hakkasid taas nurisema.
"Kolm päeva ekslesime ja leidsime kõlbmatu vee!"
Kas oskad arvata, mida Mooses nüüd tegi?
Kellelt ta küsis abi?
Ikka Temalt, kellelt sina ja mina abi küsime - Taevaisalt.
Mooses sai nõu Taevaisalt visata vette lähedal oleva puu oks.
Mooses oli sõnakuulelik.
Ta leidis lähedusest puutoika ja viskas selle vette.
Karsumm!
Samal hetkel, kui puu vette langes, siis muutus vesi heaks.
Selle ime tegi Jumal.
Nii saidki inimesed juua ja oma jooginõud täita.
Nüüd polnud enam muret vee pärast.
Möödus veel pisut aega.
Rahvas hakkas jälle nurisema.
Tänulik meel Jumala vastu ei kestnud kaua,
kuigi nad olid sellist ime näinud.
Nad ütlesid: "Meil on toit otsas. Ainult veega ei ela. Tahame süüa."
Taas kostus sama nurin: "Egiptuses oli meil värsket leiba."
Taas lootis Mooses Jumala peale.
Jumal tõotas, et hommikul leiate maast mannat.
Kui rahvas õue vaatama läks, siis oli ümberringi kõik maa valge.
Piibel kirjeldab, et seda oli maas, kuid ehk oli ainet ka põõsa okstel.
Mõned teadlased on arvamusel,
et seal oli üks põõsas, mis eritab taolist valget ainet.
See võis olla manna taoline aine või ka manna.
"Manna" tähendab tõlkes "Mis see on?"
"Mis see on?" imestasid kõik rutates kõikjalt mannat koguma.
See oli väga hea maitsega.
Valge peen magusaine nagu meemaitseline karamell.
Inimesed said rõõmsaks ning ülistasid Taevaisa.
Nad sõid rahulolevalt mannat.
Jälle hakkasid nad mõne aja pärast nurisema.
Nüüd ei oldud rahul, et kogu aeg oli ainult manna söögiks.
Kas oled vahel emale öelnud, et sulle ei meeldi kogu aeg üks toit?
Niimoodi tegid need iisraellasedki.
"Kogu aeg see, olen juba tüdinenud, tahan vahepeal midagi muud.
Me tahame liha!"
Kuigi inimesed nurisesid, siis Jumal ikka armastas neid.
Ta hoolitses nende eest ja ei saanud pahaseks nende peale.
Jumal tõotas neile: "Te saate liha."
Taas sündis ime.
Jumal läkitas tohutult linde, lausa miljoneid.
Need olid vutid.
Neid linde on tänapäevalgi näha.
Vutimune saab ka poest osta.
Need linnud on pruunikad ja väiksemad kui kanad.
Küpsenult on need väga maitsvad.
Jumala läkitatud vutid olid prisked ja laisavõitu.
Neid oli kerge püüda.
Mingeid vahendeid polnud vajagi.
Neid sai lihtsalt kinni võtta ja maitsvat rooga valmistada.
Rahvas rõõmustas taas ja oli rahul kõigega.
Peeti hüva pidu.
Söödi mannat ja vutiliha ning joodi värskendavat vett.
Joonistasin siia mõned linnud, kuid tegelikult oli neid väga palju.
Linnud on pruunikat värvi.
Jumal hoolitses imeliselt iisraellaste eest kõrbes.
Tea, et Jumal hoolitseb ka sinu eest,
kui sa tõepoolest midagi vajad ja Ta näeb, et see teeb sulle head,
siis Jumal annab sulle seda ning aitab ja hoolitseb su eest.
Järgmisel korral räägin, mida huvitavat iisraellastega juhtus.
Neil olid põnevad ja toredad päevad.
Nägemiseni!
Tõlge: Mare Peterson